《和王右司回雁峰韵》
宋代·王炎

宦途多远游，王事无宁居。
人生亦何求，意足即有余。
候雁到衡阳，不肯更南去。
达人识其几，青云首回顾。
不受宠辱惊，进退皆裕如。
平生金石心，此诗岂欺予。
田园归去来，千载渊明语。
妙句当并传，来哲定深许。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。